b'\n_START_ARTICLE_\nBarok\n_START_PARAGRAPH_\nBarok je evropski zgodovinski in umetnostni slog, ki se je za\xc4\x8del okoli leta 1600 s prvim centrom v Rimu. Obdr\xc5\xbeal se je skozi celotno 17. stoletje, ponekod tudi \xc5\xa1e dlje, ter se izpel v rokokoju, ki je slog \xc5\xa1e bolj igrivih in bujnih oblik. Rokoko je bil v nekaterih delih Evrope skorajda bolj priljubljen kot njegov umetnostni predhodnik._NEWLINE_S samo besedo so prvotno ozna\xc4\x8devali razne posebnosti, kot so npr. biseri nepravilnih ter nesimetri\xc4\x8dnih oblik. Kot oznaka za umetnostni slog 17. stoletja je beseda obveljala \xc5\xa1ele v 20. stoletju, in se nana\xc5\xa1a tudi na glasbo in knji\xc5\xbeevnost tega obdobja. _NEWLINE_Tudi barok se je tako kot renesansa razvil v Italiji. Barok je odsev zmage nad reformacijo in baro\xc4\x8dna umetnost je odziv na protestantsko umetnost (protestantske cerkve npr. niso bogato opremljene). V dolo\xc4\x8denih elementih se je barok opiral na renesanso, predvsem pri upodabljanju \xc4\x8dlove\xc5\xa1kega telesa ter pri uporabi stebrov v arhitekturi._NEWLINE_Zna\xc4\x8dilnosti baro\xc4\x8dnega sloga so prekomerno upodabljanje \xc4\x8dustev, bli\xc5\xa1\xc4\x8d ter \xc4\x8disti, lahko interpretirani detajli. Baro\xc4\x8dni slog je zelo dobro izra\xc5\xbeal na\xc4\x8dela absolutizma (mo\xc4\x8d, obilje, okrasje, sijaj). Barok se je razvil znotraj kiparstva (baro\xc4\x8dno kiparstvo), slikarstva (baro\xc4\x8dno slikarstvo), knji\xc5\xbeevnosti (baro\xc4\x8dna knji\xc5\xbeevnost) in glasbe (baro\xc4\x8dna glasba)._NEWLINE_Barok se je v glasbi odra\xc5\xbeal predvsem preko bogate ornamentacije. Najbolj znan predstavnik te smeri je bil J. S. Bach._NEWLINE_Baro\xc4\x8dne cerkve so imele pozla\xc4\x8dene oltarje, ve\xc4\x8dja okna, obokane strope ipd.'